CELEX: 32020D1116(01)
Language: ro
Date: 2020-11-10 00:00:00
Title: Decizia Consiliului din 10 noiembrie 2020 de numire a președintelui camerelor de recurs ale Oficiului Uniunii Europene pentru Proprietate Intelectuală 2020/C 391/01

16.11.2020   
               
               
                  RO
               
               
                  Jurnalul Oficial al Uniunii Europene
               
               
                  C 391/1
               
            
         DECIZIA CONSILIULUI
         din 10 noiembrie 2020
         de numire a președintelui camerelor de recurs ale Oficiului Uniunii Europene pentru Proprietate Intelectuală
         (2020/C 391/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1001 al Parlamentului European și al Consiliului din 14 iunie 2017 privind marca Uniunii Europene (1), în special articolul 166 alineatul (1),
         întrucât:
         La 8 iunie 2020, Consiliul a primit din partea consiliului de administrație al Oficiului Uniunii Europene pentru Proprietate Intelectuală (EUIPO) o listă de candidați propuși pentru postul de președinte al camerelor de recurs ale EUIPO,
         ADOPTĂ PREZENTA DECIZIE:
         
            Articolul 1
            
               (1)   Domnul João Nuno MAROCO AMARAL NEGRÃO, născut la Lisabona (Portugalia) la 2 noiembrie 1970, este numit președinte al camerelor de recurs ale Oficiului Uniunii Europene pentru Proprietate Intelectuală (EUIPO) pentru un mandat de cinci ani.
            
            
               (2)   Data la care începe mandatul de cinci ani menționat la alineatul (1) se stabilește de către consiliul de administrație al EUIPO.
            
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 10 noiembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 154, 16.6.2017, p. 1.